|  |
| --- |
| **KONKURRANSEGRUNNLAGETS DEL III****Oppdragsbeskrivelse Sommer- og vintervedlikehold Fredriksten festning****R01210** |

# Innledning

Forsvarsbygg er et forvaltningsorgan underlagt Forsvarsdepartementet. Forsvarsbygg er en av Norges største eiendomsaktører, og totalleverandør av eiendomstjenester til Forsvaret. Nærmere informasjon om Forsvarsbygg finnes på [www.forsvarsbygg.no](http://www.forsvarsbygg.no).

Denne avtalen forvaltes av Forsvarsbygg Eiendomsforvaltning Region Viken. Eiendomsforvaltning leier ut, drifter, vedlikeholder og utvikler Forsvarets eiendommer, bygg og anlegg. Denne avtalen vil benyttes av Arena Rygge. Leverandøren av denne tjenesten vil forholde seg til driftspersonell lokalt på festningen og Arenaleder lokalisert på Rygge.

# Beskrivelse av oppdrag

Avtalen omfatter drift og skjøtsel sommer og vinter av veier, samt stell av plener og uteområder ved Fredriksten festning. Leverandører til rammeavtalen skal kunne uføre alle poster beskrevet i postbeskrivelse og prisskjema. Det er viktig å være oppmerksom på at det er begrenset tilkomst til deler av festningen.

Det er normalt noen større arrangementer på festningen. Leverandør må påberegne koordinering av arbeidene med arrangør.

## Bemanningsplan - Gjennomføringsevne

Arbeidet vil som oftest kunne utføres med 1-2 mann. Ved enkelte avrop kan det være behov for flere. Det skal settes opp en bemanningsplan som viser hvilke ressurser leverandøren skal nytte for å løse oppdraget. Plan skal inneholde en oversikt over personell og hovedmateriell som skal nyttes for å løse oppdraget. Med hovedmateriell menes bemannede kjøretøy.

Hensikten er å klarlegge at firmaet har tilstrekkelig ressurser for å løse oppdraget, samt å opprettholde kjennskap til området. I tillegg skal den vise at leverandøren har forståelse for omfanget av oppdraget.

## Sommervedlikehold

Arbeid utføres i henhold til vedlagt postbeskrivelse og kart over sommervedlikehold.

## Vintervedlikehold

Arbeid utføres i henhold til vedlagt postbeskrivelse og brøytekart. Leverandør er selv ansvarlig for å følge med på temperatur og nedbør, og for å iverksette tiltak som tilfredsstiller leveransekravene.

### Deponi av strøsand

Lokasjonen har eget grusdeponi. Dersom leverandør benytter dette, leverer de sand og singel i henhold til postbeskrivelse. Leverandør må orientere om hvilke rutiner/systemer og utstyr som de planlegger å benytte for denne tjenesten.

### Skraping

Det er leverandørens ansvar å påse at det ikke bygges opp en tykk såle over tid. Dersom dette likevel skjer skal skraping iverksettes senest når dybde på hjulspor eller hull når 8 cm. Forsvarsbygg krever at skraping iverksettes når forholdene tilsier dette, uten at leverandøren må purres.

### Skader

Leverandøren må gjøre seg kjent i området som skal brøytes, og om nødvendig merke utsatte ting. Erstatningsansvar for skader på trær, kantstein, parkanlegg, lysmaster, gjerder, parkerte biler, bygninger og murer (Forsvarsbyggs eiendom og dens leietagers eiendom) påhviler leverandøren. Kuppelstein som blir skadet må resettes i samarbeid med oppdragsgiver. Skader skal umiddelbart rapporteres til kontaktperson for kontraktsarbeiderne.

Ved vintersesongslutt skal leverandør ta initiativ til felles befaring med oppdragsgiver for generell evaluering og gjennomgang av avtaleområdet med registrering av eventuelle skader som har oppstått på anlegg og faste installasjoner som følge av utførelse av kontraktarbeidet. Skader skal leverandøren selv ha mulighet til å utbedre innen rimelig tid. Alternativt avregnes utbedring mot faktura.

# Andre administrative forhold

## Samarbeide/kommunikasjon

Leverandøren plikter å utpeke én person i egen administrasjon som skal være Forsvarsbyggs kontaktperson vedrørende denne avtalen.

Partene plikter å holde hverandre løpende orientert om forhold av betydning for avtalen.

Deler av året er noen området avsatt til arrangementer. Det er derfor behov for å koordinere fremdrift med festningens ansatte.

## Andre krav til leverandørs ansatte

Leverandøren skal benytte arbeidstøy som er godkjent av oppdragsgiver og tydelig merket med firmaemblem/logo.

Leverandør skal utstyre personalet med ID-kort med bilde, som skal bæres synlig under arbeidet.